izzako/sundanese-pixelgpt huggingface dataset:
Jadi perang antara bekas KNIL lawan bekas KNIL deui
Salah saurang tokoh penting dina operasi ieu nya éta Klees, bekas Sersan KNIL nu asup ka APRIS/TNI jeung meunang pangkat Kapten
Anjeunna mingpin pasukan lapis baja jeung nyetir kandaraan nu ditumpakan ku Letnan Kolonel Slamet Riyadi saméméh Riyadi katembak tur gugur dina perang
Aya deui bekas KNIL séjén, nya éta Josef Muskita
Saméméh asup ka TNI kalawan pangkat Kapten, anjeunna kantos tugas di Jawa Timur nalika masih di KNIL
Muskita jadi salah sahiji perwira operasi nu penting dina penumpasan RMS bareng jeung Slamet Riyadi jeung Kawilarang
Pikeun Muskita, operasi ieu lain hal nu gampang
Anjeunna urang Ambon, tapi kudu tarung ngalawan urang Ambon séjén nu milu dina RMS
Akibatna, bapana embung nyarita ka anjeunna salila 10 taun
Sanajan kitu, Muskita tetep neruskeun karirna di TNI nepi ka meunang pangkat Letnan Jenderal
Akhirna, dina 27 Juli 1950, KNIL resmi dibubarkeun, sabab Hindia Belanda geus leungit jeung digantikeun ku Indonesia
Laban (latin: Vitex pinnata) nyaéta hiji tutuwuhan anu asalna tina kulawarga Lamiaceae
Ieu tangkal pituin ti Asia Kidul jeung Asia Tenggara
Tangkalna lila ka gedé, jangkungna bisa nepika 20 méter buleudan tangkalna 1–3 m. Kulitna mibanda kelir kulawu -coklat-konéng
Kulit tangkalna bareulah, korodok, sarta kelirna kulawu semu konéng nepika semu coklat nepika coklat ngora
Kulit palebah jerona mibanda kelir konéng pias ngajadi héjo mangsa ka mangsa katojo panon poé
‘’Gubalna’’ mibanda kelir konéng ngora nepika semu coklat
Daunna 3- nepika 5-foliolat
Dua lambar anu pang luarna jauh leuwih leutik tibatan nuséjéna, buleud endog sakapeung aja oge nu lonyod
Panjang dauna 3–25 Rubakna 1,5–10 Tungtung daun méncos; vena sekundér lobana 10-20 pasang
Kembangna ngaranggeuy, kelirna bulao semu ngora
Buahna mibanda diaméter 5–8 kelirna ngahideungan umpama geus asak
Di wilayah Indo-Malaysia ieu tangkal kapanggih di Kalimantan, Sabah, Sarawak, sarta sapanjang Kalimantan
Ieu bisa kapanggih ogé di India, Sri Lanka sarta Kamboja
Di Philipina spésiés ieu ngan kapanggih di pulo Palawan, Culion jeung Tawi-Tawi Ékologi
Hirup kalawan subur di leuweung sekundér, di sisi susukan di jajalaneun ka leuweung aya ogé di tegalan patengah jeung eurih/"cylindrica"
Spésiés kawilang kuat mangs aya kahuruan leuweung
Dina iklim tropis kawas di Kalimantan Wétan, kembang jeung buah henteu aya usumna ti Januari nepi ka Désember
Buahna dihakan manuk jeung sikina mikabutuh cahaya panon poé pikeun sirungan tur hirup
Bintaro; "(Cerbera manghas)", nyaéta hiji tutuwuhan anu asalna tina kulawarga "Apocynaceae"
Bintaro loba kapangih hirup di kapuloan Samudra Hindia nepika Asia tropis, Australia tropis, jeung kapuloan Samudra Pasifik
Di Afrika tropis, ieu tutuwuhan kapanggih hirup di pulo Pemba (Tanzania), Madagaskar, Seychelles,jeung Mauritius."
Daunna buleud endog, kelirna héjo ngora, ngéntep paselang seling
Kembangna seungit kalawan mahkota kembang mibanda diaméter 3–5 cm wangunna kawas tarompét kalawan puhuna mibanda kelir beureum ngora
Benang sari lobana aya lima tur pibuaheunna diluhur.Buah bintaro wujudna buleud kawas endog
Gedé buahna 5–10 cm
Nalika geus asak, buah bintaro anu tadina héjo kelirna robah jadi beureum
Di Madagaskar bintaro nyebar, aya di wewengkon beueus sapanjang basisir ogé di leuweung garing di darat nepi ka tonggohna 150 m. Buah bintaro sok diala sikina, kujalan ngagaringkeun heula buahna tulus di cokél eusina/éséna
Tangkalna nyebar sacara alami di sakuliah daérah tropis Indo Pasifik, ti Seychelles nepika Polinesia Prancis
Bintaro remen mangrupakeun bagéan tina hiji ékosistem leuweung babakoan
Di Indonésia bintaro kiwari dimangpaatkeun pikeun tutuwuhan hias jeung pangihan di jalan-jalan, sisi basisir, jeung taman-taman kota
Melampodium divaricatum nyaéta tutuwuhan nu asalna ti sababaraha wewengkon, di antarana Méksiko, Amérika Tengah, Amérika Kalér jeung Kidul, Karibia, Brasil, Myanmar, Kuba, jeung Pilipina
Di Indonésia, tutuwuhan ieu dikenal salaku kembang panonpoé leutik nu dimangpaatkeun salaku ubar tradisional pikeun nyageurkeun bohak
Carana nyieunna nyaéta ku ngerempeh atawa numuk daun sakuduna, teras ditapelkeun kana bagian awak anu bohak
Tutuwuhan ieu bisa tumuwuh kalayan hadé dina sagala rupa jenis taneuh, tapi leuwih resep kana taneuh lempung anu mibanda kalembaban rata, drainase alus, sarta kéna panonpoé pinuh
Sanajan butuh kalembaban anu konsistén, tutuwuhan ieu leuwih resep kana bagian taneuh anu rada garing
Salian ti éta, éta tutuwuhan cukup tahan kana cuaca usum panas anu panas jeung lembab, sanajan batangna nu leuwih jangkung sok rawan rubuh dina usum panas
Tutuwuhan ieu gaduh batang nu cabangna dikotomis, ramping, bertangkai, aya bintik bungur sarta pulvinous dina node
Cabang ngora bisa boh bulu hampang atawa henteu buluan, kalayan alur hampang sarta node jeung ruas anu écés
Daunna saderhana, silih tatangkalan, biasana tumuwuh dina batang dikotomis, wangunna utuh, elips, lonjong, atawa lanset kalayan ukuran kira-kira 2,5–7 x 0,5–3,5 cm, sarta mibanda permukaan hispid
Teras, bentuk kembangna heterogamous kalayan bonggol anu mibanda dua atawa leuwih cabang
Kembang pita warna konéng caang, sedengkeun kembang cakramna konéng dugi ka rada poék, kasusun dina wangun ngagimbung atawa cembung
Buahna nyaéta achenes anu sering kapayungan ku bract involucral subtending, rada pipih, melengkung, mibanda ornamen kuat, ukuranana kira-kira 3,5 x 2 mm, sarta henteu mibanda pappus
Tutuwuhan ieu gampang dibudidaya ngagunakeun siki anu bisa dipanén dina jumlah loba
Leuwih hadé, siki disemai heula supaya tumuwuh kalayan optimal, tuluy dipindahkeun ka tempat anu dipikahoyong
Tutuwuhan ieu tiasa ngubaran bohak, muriang, malaria, beuteung kembung, nyeri beuteung, kolik, nyeri sendi, nyeri otot, jantung ngadepruk, pusing, rematik, panyakit konéng, jeung anuria
Salian éta, tutuwuhan ieu gaduh sipat diuretik jeung karminatif
Zamia furfuracea nyaéta salah sahiji spésiés tutuwuhan rungkun leutik tina kulawarga Zamiaceae
Tutuwuhan ieu asalna tina bioma anu boga iklim tropis baseuh di daérah Méksiko, tepatna di Veracruz
Dina basa Inggris, tutuwuhan ieu katelah "cardboard palm"
Ngaran ilmiah "Zamia furfuracea" munggaran diwanohkeun ku Carl Linnaeus the Younger dina taun 1789
Tutuwuhan ieu rungkun tropis anu sanajan mirip palem, sabenerna kagolong kana sikas
Tutuwuhan ieu mangrupa tutuwuhan purba anu geus hirup ti jaman dinosaurus
Biasana, Zamia furfuracea dijadikeun tutuwuhan hias sarta peryogi cahaya sedeng nepi ka caang
Sadaya bagian tutuwuhan ieu miboga racun, tapi bagian sikina anu paling bahaya, malah bisa nyababkeun maot, jadi kudu dijauhkeun ti sasatoan piaraan
"Zamia furfuracea" nyaéta rungkun anu jangkung jeung mencolok, kalayan daun badag, sumebar, sarta miboga loba cabang, sahingga cocog dijadikeun hiasan di taman tropis
Tutuwuhan ieu ogé sering dipelak di taman kukupu tropis sabab daunna bisa jadi tempat panyumputan pikeun sababaraha spésiés kukupu
Biasana, tutuwuhan ieu dijieun titik fokus dina susunan tutuwuhan anu leuwih gedé atawa dipelak dina wadah badag di tempat anu caang jeung katempo jelas
Sanajan éndah, tutuwuhan ieu kacida racunna, sarta nepi ka ayeuna teu aya ubar anu dipikanyaho pikeun ngarawat keracunanana
Racunna bisa mangaruhan manusa (utamana barudak), anjing, jeung ucing lamun dikonsumsi, nyababkeun gejala sapertos lieur, muntah, komo bisa ngabalukarkeun maot
Ku sabab éta, lamun sasatoan piaraan ngasupan bagian mana waé tina tutuwuhan ieu, perlu geuwat dibawa ka dokter hewan pikeun ditangani sacara darurat
Senna spectabilis mangrupa tutuwuhan nu bentukna tangkal loba tagkai bagéan tina famili "Fabaceae" (suku polong-polongan)
"Senna spectabilis" nyaèta spesies tangkal leutik nepi ka ukuran sedeng (kira-kira ukuranna 10 meter) tangkalna ngabogaan loba tangkai
Asalna ti Amerika Tengah jeung Selatan, jeung geus bisa ngarèkahan di loba bagèan daérah tropis anu lembab., khususna Filipina, Afrika Timur jeung Afrika Selatan
Tutuwuhan ieu téreh ngarékahan utamana di daerah anu taneuh na jéro, tahan ku séneu jeung ku rayap, sarta kuat ku taneuh asam
Tutuwuhan jenis ieu gampang di budidayakeun lantaran tutuwuhan ieu tahan ku hama jeung panyakit, sarta lewih tahan halodo lamun di bandingkeun jeung jenis "senna" lainna
Regenerasi tutuwuhan ieu téréh nyebabkeun bisa jadi potensi gulma
Ukuran kaina nu leutik umumna sok digunakeun keur suluh, tiang bangunan, jeung bahan utilitas umum
Penelitian lanjutan masih diperlukeun ngeunaan pengolahan budaya "S
Palem jepang atawa Ptychosperma macarthurii nyaéta salah sahiji tangkal anu asalna tina kulawarga "(Arecaceae)", asli Australia jeung Papua Nugini
Tangkal ieu tumuwuh di daérah dataran rendah atawa hutan hujan dataran rendah dina élévasi 50 m. Ciri mandiri
Palem jepang miboga ciri-ciri tangkal jangkungna nepi ka 7 m, kalayan batangna tumuwuh sacara rumpun anu rapet atawa jarang
Sebaranna nepi ka 6-10 kaki
Wangun tajukna palem anu tegak
Warna daunna héjo, sedengkeun lamun keur musim gugur warna daunna teu robah
Miboga tipeu daun majemuk menyirip anu ganjil, tepi daunna utuh ngalekuk
Wangun daunna lonjong jeung liniér
Panjang helaian daun 8-12 inci
Kembangna tuwumuh dina bulan Oktober nepi ka Nopémber, sedengkeun buahna dina awal taun nyaéta bulan Januari
Warna kembangna bodas, krém, atawa abu-abu nu henteu ngenjréng
Wangun buahna buleud tur lonjong, miboga kulit buah anu ngandung daging, panjangna 0.5-1 inchi, warnana beureum
Kusabab Palem jepang tumuwuh di daérah anu tiis jeung miboga daun anu majemuk
Palem jepang cocog pikeun taman tropis atawa dijadikeun tutuwuhan hias, bisa dipelak dina pot kusabab tumuwuhna gancang
Palem jepang geus sumebar ka sabudereun dunya pikeun bisa dipelak di jero atawa di luar rohangan
Bauhinia purpurea atawa Tayuman, nu langkung dikenal minangka tangkal anggrek ungu atanapi tangkal borondong, mangrupikeun tangkal hias anu asalna tina anak buana India sareng Myanmar, sareng parantos sumebar ka daérah tropis sareng subtropis di sakuliah dunya Habitat
Tangkal ieu tumbuh subur di daérah kalayan sinar panonpoé pinuh sareng taneuh anu ngagaduhan drainase anu saé
Tangkal ieu ogé tahan kana kaayaan halodo Budidaya
Ku cara budidaya nu leres, tangkal Tayuman tiasa mekarkeun kalayan saé, nyayogikeun kaéndahan tur mangpaat pikeun lingkungan
Acalypha hispida, nu leuwih dipikawanoh salaku Tali Anjing atanapi Ékor Kucing, mangrupakeun tutuwuhan hias anu remen kapanggih di buruan imah atawa dipaké minangka tutuwuhan pager
Tutuwuhan ieu mibanda kembang nu jangkung ngajuntai kawas buntut ucing kalayan warna beureum mencorong
Asalna ti Hindia Barat, tina Kapuloan Bismarck, tutuwuhan ieu geus sumebar ka sababaraha wewengkon di sakuliah dunya, di antarana Kapuloan Andaman, Bangladesh, Benin, Burundi, Kapuloan Caroline, Kapuloan Cayman, Komoro, Kapuloan Cook, Kuba, Républik Dominika, Ékuador, Guinea Khatulistiwa, Gambia, Kapuloan Gilbert, Kapuloan Teluk Guinea, Haiti, Kapuloan Leeward, Madagaskar, Kapuloan Marianas, Marquesas, Kapuloan Marshall, Kapuloan Nicobar, Puerto Rico, Kapuloan Society, Tanzania, Thailand, Trinidad-Tobago, Tuamotu, Kapuloan Tubuai,
Tanzania, Thailand, Trinidad-Tobago, Tuamotu, Kapuloan Tubuai, Vanuatu, jeung Kapuloan Antilles Venezuela
Tutuwuhan ieu kaasup rungkun tropis nu ngahasilkeun kembang beureum lemes berbulu, ngagantung tina kélék daun siga untaian benang atawa buntut ucing, panjangna nepi ka 45 cm
Tali Anjing bisa tumuwuh jadi rungkun badag, tapi bisa dijaga tetep leutik ku cara dipangkas sacara rutin
Tutuwuhan ieu cocog dipelak langsung di taneuh minangka hiasan taman atawa ditanam dina pot gantung pikeun memperindah lingkungan
Salian ti dijadikeun tutuwuhan hias, Tali Anjing ogé miboga mangpaat dina pengobatan tradisional
Bagéan tutuwuhan anu biasa dipaké nyaéta kembang jeung daunna
Kandungan kimia dina tutuwuhan ieu dipercaya bisa ngabantu ngubaran sababaraha panyakit, saperti utah getih, vitiligo, tatu getihan, disentri, radang peujit, jeung cacingan
Cedar Jepang anu ngabogaan ngaran ilmiah "Cryptomeria japonica" nyaéta salah sahiji tutuwuhan anu tumuwuh asli ti nagara Jepang tur dipikawanoh ku ngaran "sugi."
Cedar Jepang mangrupakeun tatangkalan "evergreen" nu bisa tumuwuh nepi ka jangkungna 70 méter kalayan diaméter tangkal nepi ka 4 méter
Kulit tangkalna miboga warna beureum-coklat sarta melok-melok vértikal
Daunna wangunna siga jarum, nagabentuk spiral, panjangna kira-kira 0,5–1 cm
Konus sikina ngabentuk buleud, diaméterna 1–2 cm, sarta diwangun ku sakitar 20–40 sisit
Habitat jeung distribusi
Cedar Jepang atawa "Sugi" geus dipelak di Tiongkok salila lila pisan, nepi ka sering dianggap salaku tatangkalan asli di dinya
Sababaraha bentuk "sugi" nu dipilih pikeun hiasan jeung produksi kai di Tiongkok ti baheula kungsi dianggap minangka variétas nu béda, nyaéta "Cryptomeria japonica var
sinensis" (atawa malah disebut spésiés nu béda, "Cryptomeria fortunei")
Tapi, variétas éta sabenerna masih aya dina wates variasi alami nu kapanggih di Jepang, sarta euweuh bukti nu jelas yén spésiés ieu kungsi tumuwuh sacara alami di Tiongkok
Analisis génétik kana populasi "sugi" nu pang kasohorna di Tiongkok, nyaéta nu aya di Gunung Tianmu nu di dinya aya tangkal-tangkal nu diperkirakeun geus ampir 1000 taun nunjukkeun yén populasi éta asalna tina prosés introduksi, lain spésiés asli
Di luar habitat aslina, "Cryptomeria japonica" ogé kungsi ditepikeun ka Kapuloan Azorés dina pertengahan abad ka-19 pikeun produksi kai
Ayeuna, tatangkalan ieu jadi spésiés nu panglobana dipelak di kapuloan éta, kalayan luas leuweung "sugi" ngahontal leuwih ti 12.698 héktar, nu nyusun 60% leuweung produksi jeung sakitar 1/5 tina total luas daratan di daérah éta
Kai tina cedar Jepang dipikawanoh lantaran bauna nu has, hampang tapi kuat, sarta tahan ku cai jeung lila proses pangburukeuna
Kai ieu sering dipaké dina konstruksi, pangjieunan jati, panél intérior, jeung karajinan tradisional Jepang kawas pangjieunan torobong jeung kotak
Di Jepang, tangkal ieu ogé mindeng dipelak di sabudeureun kuil jeung tempat suci, kalayan loba tangkal kolot nu geus dipelak ratusan taun ka tukang
Sterculia urceolata nyaéta tutuwuhan anu kaasup kana kulawarga Malvaceae
Tangkal ieu tumuwuh dina bioma tropis baseuh, sarta sumebar di wewengkon Sumatera dugi Jawa, Sulawesi dugi Maluku
Ngaran élmiah Sterculia urceolata munggaran diwanohkeun ku Sm dina publikasi A.Rees, Cycl
Cassia spectabilis DC
(1813); Cassia speciosa Kunth (1824); Cassia humboldtiana DC
(1825); Cathartocarpus humboldtianus Loudon (1830); Cathartocarpus speciosus (DC.)
G.Don (1832); Cathartocarpus trinitatis (DC.)
G.Don (1832); Cassia trinitatis Benth
(1840); Cassia edulis Posado in Baill
(1872); Cassia edulis Posada-Ar
(1872); Cassia edulis Sessé &amp; Moc
(1888); Cassia totonaca Sesse &amp; Moc
(1894); Cassia carnaval Speg
(1910); Cassia amazonica Ducke (1922); Pseudocassia spectabilis (DC.)
Britton &amp; Rose (1930)
Tutuwuhan ieu kawitna ti Amérika Kalér (Méksiko), Amérika Tengah sareng Amérika Kidul (Argéntina, Bolivia, Kolombia, Paraguay, jeung Péru)
Biasana tumuwuh di Leuweung anu miboga jangkung 2000 m. Ciri-Ciri
Senna spectabilis (DC.)
H. S. Irwin &amp; Barneby (1982) mangrupikeun rungkun atanapi tangkal meranggas kalayan makuta anu lega, tumuwuh gancang, jangkungna 4-10 m; sanajan di alam liar, spésimén heubeul bisa ngahontal 18 m, kalayan diaméter batang nepi ka kira 30 cm sarta kulit kulawu nu ngabeureuman nalika nambih kolot
Daunna silih ganti, rada ngambay, panjangna 20-35 cm, nyirip, kalayan 7-15 pasang dangdaunan leutik anu bentukna buleud endog, panjangna 3-8 cm legana 1-2 cm, kalayan ujung seukeut, warna héjo poék
Buahna mangrupa polong kurang leuwih silindris, panjangna 10-40 cm, warna coklat semu hideung, ngandung loba siki coklat datar, diaméterna kira-kira 0,5 cm
Salah sahiji panalungtikan étnofarmakognosi di Kalurahan Manutapen, Kacamatan Alak, Kota Kupang, Nusa Tenggara Wétan nyebutkeun Sterculia urceolata Smith miboga sebutan ngaran Faloak
Balaréa satempat sok ngagodog kulit batangna keur ngubaran kasakit Hépatitis
Hydrangea macrophylla atau Kembang Borondong Garing nyaéta sebutan dina basa Sunda pikeun kembang Bokor, anu dina basa Latin disebut Hydrangea macrophylla
Kembang ieu asalna tina Jepang sareng Tiongkok, sarta miboga ciri khas kembang anu ngumpul nyusun bola badag, dijieun tina kembang-kembang leutik nu rapet
Warna bungana rupa-rupa, gumantung kana pH taneuh; taneuh asam ngahasilkeun kembang warna biru, sedengkeun taneuh basa ngahasilkeun kembang warna beureum atanapi ungu Dina budaya Sunda, kembang ieu disebut "Borondong Garing" alatan bentuk kembangna nu ngumpul mirip jeung borondong, kadaharan tradisional tina tipung ketan nu bentukna bulat-bulat leutik
Kembang Borondong Garing sering dipelak minangka tutuwuhan hias di kebon atanapi buruan imah alatan kaéndahan bungana
Salaku tambahan, kembang ieu ogé dianggap miboga harti simbolis salaku lambang kahadean sareng katulusan haté
Ku perawatan anu tepat, kembang bokor bisa jadi hiasan anu éndah jeung awét di lingkungan anjeun
Ochna kirkii mangrupikeun tutuwuhan rungkun sedeng nepi ka gedé anu tiasa tumuwuh dugi ka 2 meter
Tutuwuhan ieu asalna tina bioma tropis garing di Kenya, Tanzania, jeung Mozambique, sarta geus diwanohkeun ka Seychelles
Daunna wangunna oval, lonjong, atawa kawas endog, kalayan panjang sakitar 5-10 cm
Kembangna konéng, ukuranana 3,5-5 cm, kalayan 5 kelopak buleud anu nyebar lega (15-25 mm)
Saatos kelopak bungana ragrag, calyx robah jadi beureum caang jeung jadi leuwih gedé
Tutuwuhan ieu sering disaruakeun jeung "Ochna serrulata", tapi mibanda kembang jeung daun anu leuwih gedé
Ngaran ilmiahna diwanohkeun ku Daniel Oliver taun 1868, sarta dipikawanoh salaku "Mickey Mouse Plant" sabab buah asakna anu hideung ngagantung dina kelopak beureum caang jiga karaktér kartun Micky Mouse
Ochna kirkii sering dipaké minangka tutuwuhan hias lantaran kaéndahan kembang konéngna anu gedé, ogé buah hideungna anu kontras jeung kelopak beureum caang
Tutuwuhan ieu cocog pikeun taman jeung kebon leutik, nyayogikeun unsur éstétika anu matak pikaresepeun jeung unik
Allocasuarina verticillata nyaéta tutuwuhan jeung rungkun anu khas ditandaan ku tagkai anu ramping ngacabang mangrupa jarum, mirip jeung spesies konifer
Struktur khas ieu adaptif keur hirup di lingkungan anu garing, mantuan ngurangan kalengitan cai di lingkungan anu garing
Akar tumbuhan ieu ngandung jenis bakter nu ngabeunghakeun nitrogen dinu taneuh, fungsina supaya bisa tetep tumuwuh ti kondisi miskin nutrisi
Rupana mirip konifer téh tuwuhan ieu nutupan sifat aslina nu angiosperma
Tutuwuhan ieu habitatna aya di leuweung sabana, umumna ngabentuk tegakan murni atawa tutuwuhan di antara tutuwuhan ekaliptus, jeung sok kapanggih di tempat babatuan, bukit, jeung pegunungan nu berbatu jeung garing di pedalamanan
Tutuwuhan ieu asalna di benua Australia jeung sakitarna
Dietes robinsoniana, anu dipikawanoh minangka kembang lili panganten Lord Howe, ngan kapanggih sacara alami di Pulo Lord Howe, Australia
Tutuwuhan ieu tumuwuh dina sisi-sisi gawir, mindeng kapanggih di tempat anu kabuka
Salian ti éta, kembang ieu ogé bisa kapanggih di sisi leuweung, puncak Gunung Gower jeung Gunung Lidgbird, ogé di tukangeun basisir Pulo Lord Howe
Kaunikan tutuwuhan ieu aya dina hubungan biogéografisna anu luar biasa, sabab dulurna anu paling raket sacara filogénétik kapanggih di Afrika
Kembang "Dietes robinsoniana" bodas kalayan tanda konéng deukeut bagian tengahna
Tutuwuhan ieu mangrupakeun spésiés panggedéna dina génus "Dietes" sarta henteu tahan kana hawa tiis
Sanajan kagolongkeun langka, tutuwuhan ieu bisa kapanggih loba di sababaraha tempat
Luhurna bisa nepi ka 1,5 meter (4 suku 11 inci), kalayan daun ngawangun padang atawa linier nu rubakna antara 4 nepi ka 7 cm
Mangsa mekarna lumangsung ti bulan Séptémber nepi ka Désémber
Kembangna bodas kalayan aksén konéng sarta ngan mekar salila hiji poé
Tutuwuhan ieu ngahasilkeun siki nu wangunna segi tilu pipih anu dikurung dina kapsul buleud ukuran 3 nepi ka 4 cm
Sikina hideung jeung panjangna kurang leuwih 10 mm
Pachystachys lutea atawa sok dipikawanoh ogé ku ngaran Kembang lilin, Udang Emas, jeung Kembang Lolipop nyaéta tutuwuhan anu sumebar ti Péru nepi ka Brasil Kalér, utamina di wewengkon anu miboga bioma tropis baseuh
Tutuwuhan ieu Mindeng ditanem di pakarangan minangka tutuwuhan hias ogé sok dijadikeun tutuwuhan ubar
Sadaya bagéanna ti kawit dangdaunan, kembang, nepi akar bisa dipaké ubar boh dina kaayaan seger boh dina kaayaan garing
Ditilik tina widang élmu Agroekologi, Pachystachys lutea biasa tumuwuh subur dina ukuran jangkung 10-1.500 m dpl
Tuwuhan ieu resep kana taneuh anu subur, gembur, di sahandapeun sinar panonpoé
Ogé bisa tumuwuh di ampir sagala jinis taneuh, kaasup taneuh pasir, taneuh liat, taneuh lempung atawa taneuh anu saeutik asam atau basa
Nanging teu cocog ditanem di tepi pantai
Salain ti éta, Pachystachys lutea bisa ogé dipikawanoh ku ciri-ciri Morfologi: Kagunaan
Salah sahiji panalungtikan nyebutkeun masarakat sok maké Pachystachys lutea pikeun ubar batuk, muriang, flu, rambut rontok, diaré, cacingeun, ogé pneumonia
Magnolia grandiflora atawa Magnolia selatan nyaéta salah sahiji tangkal anu asalna tina kulawarga "(Magnoliaceae)", asli ti Amérika Sarikat bagian tenggara (Mississippi, Florida, Carolina Utara, Alabama, Louisiana, Téxas, Géorgia, Carolina Selatan)
Tangkal ieu tumuwuh di daérah dataran rendah nepi ka pagunungan tropis jeung subtropi nu suhuna jarang turun di handap -9 °C atawa di luhur 38 °C, dina élévasi antara 60 nepi ka 150 mdpl
"Magnolia grandiflora" miboga ciri-ciri tangkal jangkungna nepi ka 18-24 in (60-80 kaki), kalayan ukuran batang 15 cm
Batangna tunggal kalayan panjang nepi ka 37 m. Warna kulit kai kulawu, pemukaanna kasar, kandel sarta mibanda alur dina lapisan anu kandel
Empulurna ngabogaan diafragma
Wangun daunna selang seling, henteu ngariombol siga lingkaran terminal; stipulana aya 2, misah, ukuranana 4,5-13 × 1,5-3,5 cm, bagian handapna warna coklat lemes siga sutra
Wangun helaian daunna menyempit siga élips atawa lonjong, mibanda ukuran kira-kira (7,5-)13-20(-26) × (4,5-)6-10(-12,5) cm, kalayan tékstur kandel siga kulit
Tangkal ieu ngahasilkeun kembang warna bodas anu pohara harumna, siga bau lemon, kalayan ukuran lega 15-30(-45) cm
Mekar antara bulan April nepi ka Juni, sarta buahna wangun kerucut anu asak ti bulan Séptémber nepi ka ahir usum gugur
"Magnolia grandiflora" kaasup kana jenis pohon hias anu kasohor di sabudereun dunya
Kaina anu heuras ilahar dimangpaatkeun pikeun nyieun rupa-rupa furnitur, palét, jeung palapis
Sajaba ti éta, daun, buah, kulit kai, jeung kaina ngahasilkeun rupa-rupa ékstrak nu miboga poténsi pikeun dipaké dina pengobatan
Numutkeun panalungtikan, kulit kai "Magnolia grandiflora" dipake ku Suku Choctaw dan Koasati pikeun obat kumur jeung obat ginjal
Syzygium uniflorum nyaéta hiji tutuwuhan anu kaasup kana sabangsa jambu-jambuan atawa kulawarga Myrtaceae
Ieu tutuwuhan téh pituin pulo Papua
Ieu tutuwuhan téh habitatnya di leuweung tropis baseuh
Palaquium obtusifolium nyaéta salah sahiji spésiés tutuwuhan nu ngabentuk tatangkalan tina kulawarga "Sapotaceae" (suku sawo-sawoan)
Ieu tutuwuhan asalna tina bioma nu boga iklim tropis baseuh, sumebar ti Sumatra nepi ka Papua
Ngaran élmiah "Palaquium obtusifolium" munggaran diwanohkeunku William Burck dina taun 1885
Luhurna antara 5 nepi ka 30 méter, kalayan diaméter rungkun nepi ka 1 méter
Daunna héjo, disusun sacara spiral, basajan, "utuh", panjangna antara 8 nepi ka 25 cm, héjo ngagurilap di bagian luhurna, sarta sering ngabogaan warna konéng atawa "glaukus" di bagian handapna
Kembang-kembangna muncul dina kelompok leutik sapanjang rungkun, unggal kembang mibanda mahkota bodas kalayan opat nepi ka tujuh (biasana genep) lobus nu lancip
Buahna tipe béri kalayan ukuran 3–7 cm, ngandung hiji nepi ka opat siki
Maesopsis eminii nyaéta spésiés invasif nu asalna ti sababaraha wewengkon Tanzania sarta geus dipelak di Kénya
Spésiés ieu asalna ti Uganda, tumuwuh di rupa-rupa ékosistem, kawas leuweung héjo baseuh, leuweung semi-gugur baseuh, padang jukut, jeung lahan baseuh musiman dina jangkungna 700 nepi ka 1.500 meter
Di Uganda, tutuwuhan ieu henteu nunjukkeun sipat invasif, kamungkinan alatan ayana musuh alami anu ngontrol pertumbuhanna
"Maesopsis eminii" munggaran dipelak di Pagunungan Usambara, Tanzania wétan, dina mangsa kakawasaan Jerman, teras dipelak deui dina taun 1930-an jeung 1960-an
Saprak harita, spésiés ieu gancang sumebar di leuweung hujan submontana nepi ka dominan dina ékosistem éta
"Maesopsis eminii" nyaéta tangkal tanpa cucuk anu bisa hirup salilana héjo atawa ngalungsurkeun daun dina musim tangtu ("deciduous")
Tutuwuhan ieu bisa tumuwuh nepi ka jangkungna 15-25 meter, komo nepi ka 45 meter, kalayan dahan anu kabuka sarta melebar
Batangna kacida lempengna, wangunna silindris, bisa ngahontal jangkung 15 meter kalayan diaméter 50 nepi ka 180 cm
Bagéan akar banirna leutik atawa henteu aya pisan
Kulit batangna warnana kulawu pucat nepi ka coklat kulawu, malah aya nu ampir bodas, kalayan permukaan lemes atawa boga gurat-gurat jero sarta sering melengkung
Rantingna aya bulu-bulu pondok anu sumebar
Daunna lolobana meh kapiheulieun ("subopposite"), wangunna saderhana, sarta boga tepi anu rada gerejeg leutik ("glandular-serrulate")
Stipula (struktur leutik di dasar daun) panjangna 2-6 mm, ditutupan ku bulu leutik (puberulen), sarta gampang ragrag ("caduceus")
Tangkai daunna ("petiole") panjangna sakitar 6-12 mm, permukaanna bisa berbulu atawa meh mulus
Helai daunna wangunna buleud endog nepi ka elips atawa rada panjang, ukuranana 7-14 cm x 2,5-6 cm, cahayaan di beungeut luhur jeung rada pias di handap
Permukaanna lemes kajaba lamun masih ngora, bagian dasar daunna buleud nepi ka rada haté (subkordat), tungtungna ngalongok laun (akuminat), sarta tepina rada gerejeg pondok panjangna 0,3-5 mm
Kembangna kagolong kana susunan "cyme aksilaris" anu dieusi ku loba kembang, panjangna 1-5 cm
Tangkai utama kembangna (pedunkel) panjangna 4-25 mm
Kembang ieu boga kelamin jalu jeung bikang sakaligus (biseksual), terdiri tina lima bagian (5-merous), sarta warnana héjo konéng
Tangkai kembangna (pedisel) panjangna sakitar 1-3(-6) mm
Bagian sepalna wangunna segitiga (deltoid) panjangna 2-6 mm, sedengkeun mahkota kembangna (petal) wangunna kacida cekung-cembungna nepi ka nutupan sari jalu (benang sari) sarta henteu boga tangkai (clawed)
Benang sarina meh teu boga tangkai (subsesil), kalayan tangkai putik pondok tur rada melebar
Bagian pucuk putikna (stigma) wangunna siga béntang kalayan 10 lobus, sarta tetep napel nalika buahna kabentuk
Buahna kaasup drupa, wangunna siga endog tibalik (obovate), ukuranana 20-35 mm x 10-18 mm
Nalika asak, warnana robah tina héjo ka konéng, tuluy jadi ungu hideung
Bagéan tengah buahna (mesokarp) teksturna siga tipung sarta warnana krem, sedengkeun bagéan jero na (endokarp) warnana coklat krem
Radén Aria Wangsakara nyaéta saurang pahlawan Nasional
Anjeuna ogé katelah ku nami Ki Imam Haji Wangsaradja, ogé Ki Lenyep
Radén Aria Wangsakara saurang ulama atanapi kiai anu pituin ti Sumedang, ngeunaan R.A Wangsakara ieu kantos diserat ku H. Mukri Mian anu pangsiunan ti Departemén Agama
Naskahna disusun taun 1983 anu disanggakeun ka sakumna sékésélér R.A. Wangsakara hususna, sareng umumna bangsa Indonésia (mukri Mian, 1983)
Dina naskana mukri ieu diseratkeun ogé silsilah/rundayan kulawarga anjeuna, anu dipibanda sabada ngajugjug ka Sumedang nyukcruk galur kalawan nalungtik catetan tina "Babad Sumedang" di museum Geusan Ulun
Nami-nami anu di serat dina rundayanna sabada Arya Wangsakara, tiasa waé mangrupikeun pamingpin anu kiwari disebat Tangerang kalebet Lengkong Sumedang tikawit pamaréntahan Sultan Ageng Tirtayasa dugi ka pamaréntahan Sultan Haji anu sakompét daun sareng VOC Walanda
Dumasar kana bukti sajarah, tikawit R.A. Wangsakara, Léngkong Sumedang tos janten hiji pakampungan anu mibanda niléy sajarah kalawan tempat anu merenah tur strategis
Aya dina hiji léngkob walungan Cisadane palebah peuntas kulon, tikawit Kasultanan Banten dugi ka Sultan Ageng Tirtayasa ngajantenkeun ieu tampat salaku wates pikeun nyinghareupan kakawasaan VOC di peuntas wétanna
Kuburan R.A Wangsakara aya dina hiji pasir anu perenahna di pakampungan Léngkong sumedang, dikurebkeun di hiji pasir mangrupikeun cicirén yén anu dikubur téh mangrupikeun inohong atanapi sanés jalmi sambarangan tur dipiajrih
Rungkun basa Jérman Girang (basa Jérman: "hochdeutsche Mundarten") ngalimpudan jinis-jinis basa Jérman nu diparaké di sakiduleun Benrath jeung isoglos Uerdingen di béh tengah jeung sakiduleun Jérman, Austria, Liechtenstéin, Suis jeung Luksemburg, jeung deui di wewengkon nagara sagigireun nyaéta Prancis (Alsace jeung sakaléreun Lorraine), Italka (Tirol kidul), Républik Céko (Bohemia), jeung Polandia (Tonggoh Silesia)
Ieu basa ogé diparaké ku nu ngalumbara di Romania, Rusia, Amérika Sarikat, Brasil, Argéntina, Méksiko, Cilé, jeung Namibia
Basa Jérman Girang kaciri ku ayana gésér sora Jérmanik kadua ("High German consonant shift"), nu misahkeunna tina basa Jérman Hilir jeung basa Franka Hilir (Walanda) dina hiji kontinum dialék Jérmanik Kulon kontinéntal
Marissa Ann Mayer () nyaéta salah sahiji éksekutip bisnis sareng CEO Yahoo
ti Amérika Sarikat ti taun 2012 nepi ka 2017
Saacan ieu, manéhna geus lama ngajabat jadi éksekutip jeung juru wicara utama Google
Di taun 2022, Mayer asup kana daptar 30 Wanoja Pangbeungharna di Amérika dina majalah Forbes
Mayer dilahirkeun di Wausau, Wisconsin, putri ti Margaret Mayer, guru seni katurunan Finlandia jeung Michael Mayer, insinyur lingkungan anu digawé keur parusahaan cai
Akina, Clem Mayer, nyaéta walikota di daérah Jackson, Wisconsin salama 32 taun
Dina masa leutikna, Mayer katelah aktip dina sababaraha kagiatan saperti balét, seluncur és, piano, renang, jeung debat
Wausau West High School
Mayer diatik di Wausau West High School
Manéhna unggul dina pelajaran kimia, kalkulus, biologi, jeung fisika
Mayer ogé aktif di sababaraha ekstrakurikuler saperti jadi ketua klub basa Spanyol, kaptén tim debat, jeung kaptén tim pom-pom
Mayer nganterkeun tim debatna juara umum debat di Wisconsin jeung pom-pom na meunang jadi juara kadua di negara bagian
Dina mangsa sakola, Mayer digawé jadi penjaga toko
Sanggeus lulus ti Wausau taun 1993, Mayer ngalanjutkeun studina di Universitas Stanford
Awalna Mayer nyandak kelas pra-kedokteran keur jadi ahli bedah saraf, ngan manéhna ganti fokus diajar ka sistem simbolik, gabungan tina filasafat, psikologi kognitif, jeung ilmu komputer
Di awal kuliah, manéhna diajar sistem simbolik ku Eric S. Roberts salaku guruna
Mayer lulus jadi sarjana di bidang sistem simbolik di taun 1997, jeung gelar master dina ilmu komputer taun 1999
Emmanuelle Charpentier (lahir Juvisy-sur-Orge, 11 Désémber 1968) nyaéta élmuwan mikrobiologi asal Prancis anu babarengan jeung biokimiawan asal Amérika, Jennifer Doudna, manggihan téknologi molekul anu disebut CRISPR-Cas9
Panalungtikan maranéhna dina taun 2012 jadi inovasi dina widang éditing gén, ngamungkinkeun para panalungtik pikeun ngarobah runtuyan DNA kalayan akurasi luhur
Dibandingkeun jeung métode saméméhna, CRISPR-Cas9 leuwih basajan tur efisien dina ngaropéa materi genetik
Ku jasana dina bidang panalungtikan, Charpentier jeung Doudna dipasihan gelar Nobel Prize di bidang Kimia taun 2020
Charpentier tumuwuh di deukeut Paris
Anjeunna ngagaduhan kasenangan dina rupa-rupa widang saprak leutik
Anjeunna meunang gelar sarjana dina widang biokimia ti Universitas Pierre jeung Marie Curie, nu ayeuna jadi bagian ti Universitas Sorbonne, taun 1992
Pikeun diajar pascasarjana, anjeunna asup ka Institut Pasteur, tempat anjeunna nalungtik bagian DNA baktéri anu bisa pindah dina génom sarta mawa résistansi kana ubar antara sél
Dina taun 1995, anjeunna ngaréngsékeun gelar doktor dina widang mikrobiologi sarta neruskeun panalungtikan pascadoktoral di institut éta salila sataun
Sanggeus kitu, Charpentier neruskeun studi pascadoktoral di Universitas Rockefeller di New York
Anjeunna ogé kantos digawé salaku asistén panalungtik di Puseur Médis Universitas New York saméméh janten rekan panalungtik di Rumah Sakit Panalungtikan Barudak St. Jude di Memphis, teras di Skirball Institute of Biomolecular Medicine di New York
Dina taun 2002, Charpentier balik deui ka Éropa
Anjeunna janten panalungtik di Universitas Wina
Di dinya, anjeunna manggihan molekul RNA pangatur anu boga peran dina ngontrol faktor virulénsi baktéri "Streptococcus pyogenes"
Kalawan bantosan mikrobiolog molekul Jörg Vogel ti Max Planck Institute for Infection Biology di Berlin, anjeunna hasil ngaidentifikasi RNA leutik anyar dina génom "S. pyogenes" sarta mimiti nalungtik sistem CRISPR baktéri éta, anu dipaké pikeun ngalawan virus
Charpentier mendakan yén sistem CRISPR dina "S. pyogenes" diwangun ku tilu komponén utama nyaéta racrRNA (trans-activating CRISPR RNA), CRISPR RNA, jeung, protein Cas9, anu leuwih basajan ti nu anjeunna perkirakeun
Taun 2009, Charpentier neruskeun panalungtikanana ngeunaan CRISPR di Puseur Panalungtikan Mikrobiologi Umeå di Swédia
Kalawan bantosan Elitza Deltcheva, mahasiswa pascasarjana anu kungsi damel di laboratorium Charpentier di Wina, anjeunna nunjukkeun kumaha sistem CRISPR tiasa motong sareng nyunting DNA dina lokasi husus dina génom
Salah sahiji panalungtikan penting Deltcheva nyaéta bukti yén tracrRNA jeung CRISPR RNA gawé babarengan pikeun nungtun Cas9 ka runtuyan DNA nu tangtu
Hasil panalungtikan Charpentier, Vogel, jeung Deltcheva ieu terbit dina taun 2010
Taun salajengna, Charpentier patepung sareng Jennifer Doudna
Maranéhna gancang gawé bareng, anu ahirna ngahasilkeun kapanggihna mékanisme kumaha Cas9 motong DNA dina taun 2012
Panalungtikan ieu hasil diterapkeun kalayan suksés pikeun nargétkeun sarta nyunting runtuyan DNA husus dina rupa-rupa organisme
Taun 2013, Charpentier ngadegkeun CRISPR Therapeutics babarengan, hiji pausahaan anu nerapkeun métode CRISPR pikeun terapi gén manusa
Pausahaan ieu boga operasi di Cambridge, Massachusetts, kalayan kantor pusat di Zug, Suis
Charpentier ogé jadi anggota déwan panasehat élmiah di pausahaan éta
Terus dina Ttaun 2015, sanggeus dua taun damel di Hannover Medical School di Jerman, Charpentier ngalihkeun laboratoriumnya ka Max Planck Institute
Charpentier meunang rupa-rupa panghargaan bergengsi, di antarana Canada Gairdner International Award (2016) jeung Kavli Prize in Nanoscience (2018)
Salian éta, anjeunna ogé kapilih jadi anggota Royal Swedish Academy of Sciences taun 2015 jeung European Academy of Sciences and Arts taun 2018
Augusta Ada King, Countess of Lovelace, atawa anu leuwih dipikawanoh kalayan ngaran Ada Lovelace (gumelar 10 Désémber 1815 - pupus 27 Novémber 1852), nyaéta élmuwan wanoja di bidang matématika
Kasohor ku karyana anu mangrupa program pikeun komputer digital, ngajadikeun anjeunna programmer komputer mimiti
Salah sahiji bahasa pemrograman pertama, nyaéta Ada, dingaranan sanggeus anjeunna, sarta unggal poé Salasa kadua bulan Oktober disebut Poé Ada Lovelace, pikeun ngahormatan kontribusi anjeunna salaku wanoja di bidang sains jeung téknologi
Ada gumelar kalayan ngaran Augusta Ada Byron, 10 Désémber 1815, di Piccadilly Terrace, Middlesex (ayeuna kaasup wewengkon London), Inggris
Anjeunna putri hiji-hijina ti penyair kasohor Lord George Gordon Byron
Sanajan kitu, rumah tangga Lord Byron jeung indung anjeunna, Lady Anne Isabella Milbanke Byron, henteu lila
Kolotna papisah sababaraha minggu sanggeus anjeunna gumelar, bapana tuluy ninggalkeun Inggris sababaraha bulan sanggeusna
Ti keur leutik kénéh, indungna ngadidik Ada sangkan mahér dina élmu-élmu eksakta
Indungna yakin yén ilubiung dina élmu éksak bisa ngajauhkeun Ada tina ngingu sipat bapana anu témpramen sarta teu katebak
Ada geus nunjukkeun bakat anjeunna ngeunaan angka jeung basa
Atikan anu ditarima ku ada ditepikeun ku William Frend, pembaharu sosial; William King, dokter kulawargi Ada; sarta Mary Sommerville, ahli matématika sarta astronomi anu tuluy jadi salah sahiji astronomer anu diangkén ku Royal Astronomical Society
Taun 1833, Sommerville, salah sahiji méntor Ada, ngawanohkeun anjeunna ka Charles Babbage, Profésor Matématika Lucasian anu jaman éta geus kasohor sangkan rencana visionérna ngeunaan mesin itung jam raksasa
Ti saprak diwanohkeun éta, anjeunna duaan jadi sobat akrab lantaran miboga kepribadian anu mirip jeung minat pikeun sains anu sarua
Mesin Analitis Babbage
Abad ka-19, Charles Babbage ngembangkeun mesin analitis anu sacara umum dianggap mesin komputer pertama ku lantara miboga fungsi komputasi jeung kalkulasi
Mimitina mesin ieu ditujukeun jang jadi komputer digital anu pamakéanna dikontrol ku program sakabéhna
Prototip tina mesin ieu tuluy dijieun programna ku Ada sangkan bisa jadi komputer digital mimiti
Sanajan ahirna teu bisa disampurnakeun boh ku Charles jeung Ada, mesin ieu jadi mesin pertama anu pantes disebut jadi mesin komputer digital mimiti
Kontribusi Ada pikeun dunia komputer teu kapendak nepi ka taun 1950-an
Catetan anjeunna dikenalkeun ulang sarta disebarluaskeun ku B. V. Bowden, dina karyana "Faster Than Thought: A Symposium on Digital Computing Machines" taun 1953"."
Ti saprak éta, Ada meunang loba pujian jang karya-karya anu diciptakeun salila hirupna
Taun 1980, Departemen Pertahanan Amérika Serikat ngembangkeun basa pemrograman anyar anu tuluy dingaranan Ada
Whitney Wolfe Herd nyaéta pangusaha Amérika anu lahir dina 1 Juli 1989
Anjeunna mangrupikeun pangadeg sareng CEO Bumble, aplikasi sosial sareng bobogohan, sareng mangrupikeun pangadeg aplikasi bobogohan Tinder.. Wolfe Herd dingaranan ku Business Insider salaku Woman 30th in Tech di 2014
Dina 2016, anjeunna namina salah sahiji awéwé anu paling mangaruh dina téknologi
Wolfe gerombolan ieu ngaranna ku Forbes salaku salah sahiji kecap paling boga pangaruh 2017 jeung 2018
Wolfe gerombolan ieu ogé ngaranna ku Inc. Dina April 2018, anjeunna namina daptar majalah Time 100 ngeunaan jalma anu paling pangaruh
Kahirupan Awal Whitney
Whitney lahir di Salt Lake City, Utah, sareng éta tempat anjeunna dewasa
Bapana mangrupikeun pamekar real estate sareng indungna nyaéta indung rumah tangga
Numutkeun Whitney, budak leutik nya éta pisan senang jeung rélatif normal
Anjeunna nyarios yén indung anu cicing di bumi ngajantenkeun budak leutikna bagja sabab anjeunna sok aya di sisina
Saatos ngamenangkeun gelar diploma na, Whitney nuluykeun studi na di jurusan métode universitas, dimana manehna husus dina panalungtikan internasional
Usaha munggaran Whitney
Whitney mimiti ngaluncurkeun perusahaan kahijina nalika yuswa 19 taun
Saatos tumpahan minyak BP, manéhna mimitian nyieun kantong awi pikeun mantuan jalma anu kapangaruhan ku caah
Anjeunna ngagabung sareng stylist terkenal Patrick Aufdenkamp sareng dua ngaluncurkeun organisasi nirlaba, Ngabantosan Kami
Mimitina, proyék éta suksés di tingkat lokal
Ngan saatos selebriti Nicole Richie sareng Rachel Zoé dipoto nganggo salah sahiji kantongna yén organisasi nampi perhatian utama ti pers nasional
Whitney ngalakukeun sadayana ieu nalika anjeunna masih kuliah
Waktu Whitney di Tinder
Nalika Whitney sareng Sean dianggo pikeun nyiptakeun Tinder, aranjeunna henteu kéngingkeun aplikasi éta bakal janten sensasi sapertos ayeuna
Maranehna geus nempo aplikasi kenca datang jeung indit, hasil jeung gagal, ku sabab kitu, maranehna teu berharap pisan
Nurutkeun Whitney, dialah nu nuliskeun ngaran Tinder
Anjeunna nyatakeun yén anjeunna ngalaksanakeun padamelan anu anjeunna lakukeun sareng Sean sateuacana sareng Cardify
Lain anu kalibet dina proyék Tinder nyaéta Justin Mateen jeung Chris Gulzcynski
Nalika perusahaan éta mulai nangtung, Whitney janten Wakil Présidén Pemasaran
Dialah anu meunang pujian sabab nyieun aplikasi kencan éta jadi populér ti mimiti di kampus-kampus jeung saterusna di masarakat umum
Kepergian Whitney ti Tinder
Dina taun 2014, Whitney ninggalkeun Tinder
Disebutkeun yén alesanana nyaéta kumargi langkung dipikaresep yén alesanana sareng sababaraha eksekutif perusahaan sanés
Sanggeus ninggalkeun pausahaan éta, Whitney menuduh Tinder ngalakukeun pelecehan seksual
Kasus ieu dibawa ka pangadilan jeung Whitney dianugerahi penyelesaian saloba $1 juta sarta saham di pausahaan éta
Whitney Balik deui
Saatos hubungan Tinder na, Whitney henteu ngantepkeun anjeunna turun
Saatos nampi telepon ti Andrey Andreev, pangadeg Badoo, situs jejaring sosial anu fokus kana bobogohan anu kasohor di mancanagara, anjeunna ngalih ka Austin, Texas
Ieu dimana dua dijieun Bumble
Aranjeunna hoyong ngadamel aplikasi bobogohan pikeun ngabantosan awéwé langkung seueur ngontrol aplikasi tradisional
Aranjeunna miharep yén awéwé empowered bakal resep aplikasi sabab platform nu leuwih pikeun awéwé ti paling competing dating jaba
Dina Désémber 2014, situs éta aktip
Dina Désémber 2015, aya langkung ti 80 juta kamampuan anu cocog sareng langkung ti 15 juta paguneman unik dina situs éta
Awéwé euweuh kudu ngadagoan lalaki nanya aranjeunna kaluar dina tanggal hiji
Bal perenahna antara leungeun awéwé berkat lebah
Whitney Pernah Bobogohan sareng salah sahiji lalaki anu disebutkeun dinu gugatan serangan seksualna
Nalika Whitney masih nawar, Justin Mateen, bos langsung na, mimiti ngadeukeutan anjeunna dina cara anu romantis
Pasangan éta kaluar sakedap sateuacan ngamimitian masalah
Nuju tungtung hubungan maranéhanana, Justin mimiti nelepon Whitney indikator goréng, biasana saméméh CEO, Sean Rad
Mateen malah ngirim Whitney memorandum, nyatakeun yén anjeunna kedah ngajauhan lalaki sanés sahenteuna sahenteuna 6 bulan
Nalika sakabéh informasi ieu dibere dina sidang Whitney urang, Mateen ieu ditunda ti parusahaan, ngantosan panalungtikan salajengna.Seueur awéwé anu damel di industri téknologi hatur nuhun ka Whitney pikeun ngajagi aranjeunna tina pelecehan seksual
Numutkeun kana panilitian anyar, pelecehan seksual mangrupikeun masalah anu serius di dunya téknologi
Nalika Whitney nyandak stand, loba awéwé yakin yén manéhna nyokot stand pikeun sakabéh awéwé anu teu diperlakukeun adil di tempat gawena
Katherine Coleman Goble Johnson (26 Agustus 1918 - 24 Pebruari 2020) nyaéta hiji ahli matematika turunan Afrika-Amérika anu jadi pagawé NASA
Manéhna gumelar di White Sulphur Springs, Virginia Kulon, Amérika Sarikat
Manéhna jadi anak anu calakan sarta miboga bakat pikeun hal-hal nu patali jeung angka
Katherine namatkeun kuliahna di West Virginia State College (ayeuna West Virginia State University) nalika umur 18 taun kalawan prédikat "summa cum laude"
Dosénna anu ngaranna Dr. William W. Schieffelin Claytor ngalatih Katherine pikeun jadi panalungtik matematika
Di ahir taun 1930-an, manéhna ngamimitian karir salaku guru matematika jeung basa Prancis di hiji sakola di Virginia jeung Virginia Kulon
Ngan dina taun 1952, manéhna mimiti digawé di "National Advisory Committee for Aeronautics" (NACA), anu kapapancénan nyieun sarta mariksa kalkulasi pikeun kamajuan téknologi
Nalika NACA dikembangkeun jadi "National Aeronautics and Space Administration" (NASA), Katherine ngembangkeun itungan anu suksés ngirim astronot ka orbit Bumi dina awal 1962, sarta Apollo 11 ka bulan dina 1969
Salaku asét utama utama pikeun NASA, manéhna tuluy mantuan ngamekarkeun Program Space Shuttle jeung Bumi Sumberdaya Satelit nepi ka pangsiunna di taun 1986
Manéhna jadi awéwé Afrika-Amérika anu munggaran gawé di NASA
Ku sabab préstasina anu luar biasa, Katherine bisa meunang babaraha pangajén, anu di antarana: NASA "Lunar Orbiter Spacecraft and Operation" Team Award di taun 1967 ; "Mathematician of the Year" ti Asosiasi Téknis Nasional di 1997, ogé "Medali Présidén Merdika" dina 2015 anu dilélér ku Barack Obama
Carita hirupna dicaritakeun dina buku "Hidden Figures: The American Dream and the Untold Story of the Black Women Who Helped Win the Space Race" ditulis ku Margot Lee Shetterly di 2016
Carita ieu ogé dijieun pilem kalawan judul "Hidden Figures" (2016), anu diperankeun ku Taraji P. Henson, sarta film ieu asup kana nominasi Oscar
Johnson lahir kalawan ngaran Creola Katherine Coleman di tanggal 26 Agustus 1918, di White Sulphur Springs, Virginia Kulon, ti pasangan Joylette sareng Joshua Coleman
Manéhna bungsu ti opat sadulur
Indungna jadi guru sata bapakna jadi tukang nuar tangkal, patani, sarta digawé di Hotel Greenbrier
Johnson nunjukkeun minat jeung kamampuh anu kuat dina widang matematika ti umur dini
Greenbrier County henteu nawarkeun sakola umum pikeun murid Afrika-Amérika saatos kelas dalapan, ku kituna kolotna ngatur pikeun murangkalih sakola di Institute, Virginia Kulon
Sakola lokasina di kampus West Virginia State College (WVSC)
Johnson didaptarkeun nalika umurna sapuluh taun
Saenggeus lulus ti SMA dina umur 14, Johnson daptar di West Virginia State, hiji paguron luhur husus pikeun warga kulit hideung
Johnson nyokot unggal kelas matematika anu ditawarkeun di kuliah
Loba profésor ngabimbing manéhna, kaasup kimiawan jeung matematikawan Angie Turner King, anu ngabimbing Johnson di SMA, ogé W.W Schieffelin Claytor, warga Afrika-Amérika katilu anu nampi gelar Ph.D. dina matematika
Anjeunna lulus kalawan prédikat "summa cum laude" di taun 1937, kalayan gelar dina matematika sareng Perancis, dina umur 18 tahun
Johnson mangrupa anggota Alpha Kappa Alpha
Manéhna ngajar di sakola umum husus warga kulit hideung di Marion, Virginia
Dina 1939, saenggeus nikah ka salakina anu kahiji, James Goble, manéhna ninggalkeun pakasaban ngajar sarta daptar program pascasarjana matematika
Manéhna kaluar saenggeus sataun alatan kakandungan jeung milih fokus ka kulawarga
Manéhna mangrupa wanoja Afrika-Amérika munggaran anu jadi lulusan di West Virginia University di Morgantown, Virginia Kulon
Manéhna hiji-hijina awéwé anu kapilih pikeun ngahijikeun sakola pascasarjana sanggeus 1938 saenggeus kaputusan Mahkamah Agung Amérika Sarikat dina kasus "Missouri ex rel."
"Gaines v. Kanada"
Pangadilan maréntahkeun yén nagara bagian anu nyadiakeun paguron luhur nagri pikeun warga kulit bodas ogé kudu nyadiakeun paguron luhur nagri pikeun warga kulit hideung
Jennifer A. Doudna (gumelar 19 Pébruari 1964; umur 61 taun) nyaéta salah sahiji ahli biokimia Amérika
Manéhna narima gelar sarjana biokimia ti Pomona College, California
Tuluy dina 1989 manéhna narima gelar Ph.D di Universitas Harvard
Dina taun 1994 manéhna pindah ka Yale sanggeus narima sababaraha posisi "postdoctoral"
Manéhna mingpin tim anu gawé dina struktur tilu diménsi RNA ribosom
Dina taun 2020, manéhna dilélér Hadiah Nobel Kimia jeung Emmanuelle Charpentier pikeun karyana dina pamekaran jeung metode ngedit génom
Jennifer babar di Washington D.C, sedengkeun gedéna di daérah Hilo, Hawaii , minangka anak pangheulana tina tilu sadulur awéwé
Bapana nyaéta Martin K. Doudna, mangrupa panulis pidato di Kementerian Pertahanan Amérika Sarikat, sarta Indungna nyaéta Dorothy mangrupa guru di koléj komunitas
Dina Agustus 1971 waktu umurna tujuh taun, kulawargana pindah ka Hawaii, lantaran bapana jadi profésor di Universitas Hawaii di Hilo
Ti leuleutik, Doudna geus nunjukkeun minat kana élmu pangaweruh jeung meunang dukungan ti kolotna
Nalika kelas 6 SD, manéhna maca buku "The Double Helix" karya James D. Watson, nu ngajadikeun manéhna beuki resep kana widang élmu biologi
Manéhna kagum ku cara para élmuwan bisa gawé bareng, taliti, jeung tekun sangkan bisa mecahkeun misteri biologi nu pangsulitna
Salian ti éta, nalika manéhna ogé diajar ngeunaan Rosalind Franklin nu katelah "Dark Lady of DNA", sarta tina gambar kristalografi sinar-X nu dihasilkeun bisa ngungkab bentuk hélik DNA, éta jadi momen anu ngajurung kasadaran Jennifer yén awéwé ogé bisa jadi élmuwan anu hébat
Dina usum panas taun 1981, nalika umurna 17 taun, manéhna daftar jeung katarima di Pomona College, California, milih jurusan kimia, sanajan sempat mikir pikeun pindah jurusan ka basa Perancis
Dina usum panas éta, manéhna balik ka Hilo lanjut migawé di laboratorium Don Hemmes pikeun nalungtik inféksi jamur Phytophthora palmivora dina gedang
Panalungtikanna ngungkab peran penting ion kalsium dina pamekaran jamur, nu jadi pangalaman munggaran anu nguatkeun minatna kana élmu pangaweruh
Dina usum panas taun 1984, sanggeus dua taun diajar élmu biokimia, manéhna diondang sangkan bisa gawé di laboratorium Sharon Panasenko (pembimbing manéhna) pikeun nalungtik sinyal kimia dina baktéri, nu hasil panalungtikanna diterbitkeun di "Journal of Bacteriology
S"arta dina taun 1985 manéhna lulus ti Pomona College salaku mahasiswa pangalusna dina bidang kimia
Sanggeus lulus ti Pomona College, manéhna didorong ku bapana, sangkan bisa ngalanjutkeun pendidikan doktor
Dina taun 1985, manéhna daftar ka program pascasarjana di Harvard Medical School, sarta ngamimitian kuliah dina usum gugur
Sataun ti harita, manéhna milih ngalakukeun disertasi di laboratorium Jack Szostak, anu harita Jack keur mindahkeun fokus panalungtikanana ti DNA ka RNA, jeung peranna dina asal-usul kahirupan di bumi
Sanajan harita fokus utama élmuwan dunya aya dina Proyék Genom Manusa, manéhna jeung Jack ningali poténsi gedé dina pamahaman RNA salaku molekul multiguna